OpenLLM-France/wikimedia huggingface dataset:
# 1992ko Euskal Herriko Itzulia

1992ko Euskal Herriko Itzulia :
| Datu orokorrak ||
| Lasterketa | 32. Euskal Herriko Itzulia |
| Datak | apirilak 6 – 1992.eko apirilak 10 |
| Luzera | 803,8 km |
| Herrialdea | Espainia |
| Irteera-lekua | Orio |
| Bataz besteko abiadura | 38,369 km/o |
| Emaitzak ||
| Txapelduna | Tony Rominger (CLAS-Cajastur) |
| Txapeldunordea | Raúl Alcalá (PDM-Ultima-Concorde) |
| Hirugarrena | Mikel Zarrabeitia (Amaya Seguros) |
| Puntukako sailkapena | Tony Rominger (CLAS-Cajastur) |
| Eskalatzailerik onena | Julio César Cadena (Kelme-Don Café) |
| ◀1991 | 1993▶ |
| Dokumentazioa ||
1992ko Euskal Herriko Itzulia txirrindularitza lasterketa honen 32. edizioa izan zen. 1992ko apirilak 6 eta 10 artean egin zuten, 803,8 kilometroko ibilbidea eginez 5 etapatan banatuta.
Edizio honetan 11 txirrindulari talde profesionalek (Banesto, ONCE, CLAS-Cajastur, Amaya Seguros, SEUR, Lotus, Tulip, Puertas Mavisa, Artiach, Wigarma eta Kelme Ibexpress) eta 12 talde atzerritarrek (Lotto, Z, Telekom, TVM, Subaru-Montgomery, GB-MG, Carrera, RMO, Motorola, PDM, Buckler eta Gatorade Chateau d'Ax) parte hartu zuten.
Garailea Tony Rominger suitzarra izan zen, bere garaipena azken erlojupekoan oinarrituz.

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. etapa | 1992ko apirilak 6 | Orio - Orio | 129 | Harald Maier | Harald Maier |
| 2. etapa | 1992ko apirilak 7 | Orio - Agurain | 183 | Tony Rominger | Stephen Roche |
| 3. etapa | 1992ko apirilak 8 | Agurain - Ibardin | 176 | Udo Bölts | Tony Rominger |
| 4. etapa | 1992ko apirilak 9 | Bera - Abadiño | 195 | Vladimir Poulnikov | Tony Rominger |
| 5. etapa (1. Sek.) | 1992ko apirilak 10 | Abadiño - Alegia | 111 | Asiat Saitov | Tony Rominger |
| 5. etapa (2. Sek.) | 1992ko apirilak 10 | Alegia - Larraitz | 9,8 (erlojupekoa) | Tony Rominger | Tony Rominger |

## Sailkapenak
### Mendiko sailkapena

Tarteko helmugak :
| 1. | Nate Reiss | SUB | 17 puntu |
| 2. | Mario Chiesa | CAR | 10 puntu |
| 3. | Brian Walton | MOT | 8 puntu |
Taldekako sailkapena :
| 1. | CLAS-Cajastur | 62h 54' 40s |
| 2. | PDM | 4' 11 segundora |
| 3. | ONCE | 4' 12 segundora |

## Kanpo estekak

* 1992ko Euskal Herriko Itzuliko sailkapenak
* 1992ko Euskal Herriko Itzulia
* Datuak: Q5558568
# 1993ko Euskal Herriko Itzulia

1993ko Euskal Herriko Itzulia :
| Datu orokorrak ||
| Lasterketa | 33. Euskal Herriko Itzulia |
| Datak | apirilak 5 – 1993.eko apirilak 9 |
| Luzera | 881,5 km |
| Herrialdea | Espainia |
| Irteera-lekua | Errenteria |
| Bataz besteko abiadura | 38,328 km/o |
| Emaitzak ||
| Txapelduna | Tony Rominger (CLAS-Cajastur) |
| Txapeldunordea | Rolf Sørensen (Carrera Jeans-Tassoni) |
| Hirugarrena | Alex Zülle (ONCE) |
| Puntukako sailkapena | Tony Rominger (CLAS-Cajastur) |
| Eskalatzailerik onena | Claudio Chiappucci (Carrera Jeans-Tassoni) |
| ◀1992 | 1994▶ |
| Dokumentazioa ||
1993ko Euskal Herriko Itzulia txirrindularitza lasterketa honen 33. edizioa izan zen. 1993ko apirilak 5 eta 9 artean egin zuten, 881,5 kilometroko ibilbidea eginez 5 etapatan banatuta. Garailea Tony Rominger suitzarra izan zen.

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. etapa | 1993ko apirilak 5 | Errenteria - Errenteria | 135,5 | Tony Rominger | Tony Rominger |
| 2. etapa | 1993ko apirilak 6 | Errenteria - Ibardin | 184,9 | Federico Etxabe | Tony Rominger |
| 3. etapa | 1993ko apirilak 7 | Bera - Gasteiz | 195 | Rolf Sorensen | Tony Rominger |
| 4. etapa | 1993ko apirilak 8 | Gasteiz - Lemoiz | 212 | Tony Rominger | Tony Rominger |
| 5. etapa (1. Sek.) | 1993ko apirilak 9 | Armintza - Zumarraga | 147 | Rolf Sorensen | Tony Rominger |
| 5. etapa (2. Sek.) | 1993ko apirilak 9 | Zumarraga - Santa Barbara | 7,1 (erlojupekoa) | Tony Rominger | Tony Rominger |

## Sailkapenak
### Mendiko sailkapena

Tarteko helmugak :
| 1. | Abraham Olano | CLA | 17 puntu |
| 2. | Peio Ruiz Cabestany | GAT | 9 puntu |
| 3. | Richard Virenque | LOT | 7 puntu |

## Kanpo estekak

* 1993ko Euskal Herriko Itzuliko sailkapenak
* 1993ko Euskal Herriko Itzulia
* Datuak: Q9095013
# Dani Rodrik

Dani Rodrik (Istanbul, 1957ko abuztuaren 14a) turkiar ekonomialaria da.
Turkian jaio zen eta judu sefardien familia batetik dator. Istanbulgo Robert Collegen graduatu ondoren, unibertsitate ikasketak egin zituen Harvard Collegen eta Princetongo Unibertsitatean. 2009tik 2016ra Radikal egunkarian idatzi zuen. 2011tik World Economics Associationgo batzorde exekutiboko kidea da.
National Bureau of Economic Research, Centre for Economic Policy Research (Londres), Center for Global Development, Institute for International Economics eta Council on Foreign Relations erakundeetako kidea da, eta Review of Economics and Statistics erakundeko editorea.
Carnegie Corporation, Ford Foundation eta Rockefeller Foundation enpresen bekak jaso zituen eta 2002an Leontief saria jaso zuen. 2008an Rotterdameko Erasmus unibertsitateko doktoretza jaso zuen eta Frantzisko aita santuak 2020an Gizarte Zientzien Pontifizia Akademiako kide izendatu zuen.
1997an argitaratutako Has Globalization Gone Too Far? liburuan merkatu globalaren eta gizarte-egonkortasunaren arteko tentsioak deskribatzen ditu, eta merkatu librea gizarte-egonkortasunerako mehatxutzat hartzen du.
Harvardeko Unibertsitatean Nazioarteko Ekonomia Politikoko irakaslea da eta Princetonen Gizarte Zientzietako irakaslea izan zen. Nazioarteko ekonomiaz, garapen ekonomikoaz eta ekonomia politikoaz argitaratu du. Bere lana politika ekonomiko onean eta gobernu batzuk arrakastatsuagoak eta beste batzuk ez hain arrakastatsuak izatearen arrazoietan oinarritzen da.

## Lan hautatuak

* Rodrik, Dani (2017). Straight Talk on Trade: Ideas for a Sane Economy. Princeton University Press. ISBN 978-0691177847.
* Rodrik, Dani (2015). Economics Rules: The Rights and Wrongs of the Dismal Science. Norton & Company, Inc. ISBN 978-0-393-24641-4.
* Rodrik, Dani (2011). The Globalization Paradox. Norton & Company, Inc. ISBN 978-0-393-07161-0.
* Rodrik, Dani (2007). One Economics, Many Recipes. Princeton University Press. ISBN 978-0-691-12951-8.
* McMillan, Margaret; Horn, Karen; Rodrik, Dani (2004). "When Economic Reform Goes Wrong: Cashews in Mozambique". Brookings Trade Forum 2003: 97–165.
* Rodrik, Dani, ed. (2003). In Search of Prosperity: Analytic Narratives on Economic Growth. Princeton University Press. ISBN 978-0-691-09268-3.
* Rodrik, Dani (2001). "The Global Governance of Trade As If Development Really Mattered" (PDF). UNDP. Archived from the original (PDF) on 2019-12-26.
* Rodrik, Dani (1999). The New Global Economy and Developing Countries: Making Openness Work. Overseas Development Council. ISBN 978-1-56517-027-8.
* Rodrik, Dani (1997). Has Globalization Gone Too Far?. Institute for International Economics. ISBN 978-0-88132-241-5.

## Kanpo estekak

* Datuak: Q559838
* Multimedia: Dani Rodrik / Q559838
# Walter Landerra

Walter Landerra (? - 1096) Pobreen Gurutzada izenez ezagutzen den migrazioaren buruzagi nagusietako bat izan zen, Lehen Gurutzadako espedizio nagusia baino pixka bat lehenago abiatu zena. Petri Ermitauarekin batera, Gualteriok pobreen gurutzada zuzendu zuen Lehen Gurutzadaren hasieran. Urbano II.ak Lur Santua birkonkistatzeko deia egin ondoren, lider espiritualek gidatutako herrixka, herri eta hiri osoen migrazio masibo eta espontaneoa gertatu zen, turkiarrek konkistatutako Jerusalem hiriari berriz heltzeko asmoz.
Zaldun armada nagusia eta bere jarraitzaileak (Printzeen Gurutzada deiturikoa, historiak Lehen Gurutzada bezala izendatu ohi duena) baino dezente lehenago abiatu ziren, Germaniako Erromatar Inperio Santua, Hungariako Erresuma eta Ekialdeko Erromatar Inperioko Bulgariako probintzia zeharkatuz, Petri Ermitauak hartu zuen bidetik aparte. Alemania eta Hungaria zeharkatu zituzten, eta Belgradeko eremua arpilatzeari ekin zioten, hango biztanleen etsaitasuna erakarriz. Handik Konstantinoplaraino jarraitu zuten, bizantziar eskolta batek zainduta.
Walter eta Petri Konstantinoplan elkartu ziren, non Alexio I.a Komnenok Bosforoa zeharkatzeko garraioa eman zien, Turkiara heldu ahal izateko. Behin hara iritsita, eta Petrik bere gizonak atxikitzeko ahaleginak egin arren, gurutzatuek turkiarren aurka egin zuten iritsi eta gutxira, eta haien aurka bidalitako armada profesional batek sarraskitu zituen. Petri Konstantinoplara itzultzeko gai izan zen, baina Walter bere jarraitzaileekin batera hil zen 1096an.

## Oharrak

* ↑ Euskaltzaindiak bere 181. arauan Walter Landerra izena ematen du pertsona honentzat. Frantsesez Gautier Sans-Avoir deitu izan dute, ingelesez: Walter Sans Avoir eta gaztelaniaz Gualterio, Walter edo Gutierre izenak eta Sin Haber, Sin Blanca, El Menesteroso eta El Indigente bezalako abizenak izan ohi ditu.

## Erreferentziak

* ↑ Erdi Aroko pertsona-izenak. Euskaltzaindia.
* ↑ (Ingelesez) Aachen), Albert (of. (2007-03-15). Albert of Aachen: Historia Ierosolimitana, History of the Journey to Jerusalem. Clarendon Press ISBN 978-0-19-920486-1. (Noiz kontsultatua: 2024-10-16).
* ↑ «Walter unknown of Boissy-sans-Avoir | A Database of Crusaders to the Holy Land, 1095 - 1149» www.dhi.ac.uk (Noiz kontsultatua: 2024-10-16).

## Kanpo estekak

* Datuak: Q353911
# Sheree J. Wilson

Sheree Julienne Wilson (1958ko abenduaren 12a, Rochester, Minnesota), estatubatuar telebista eta zinemako aktore bat da.

## Telebista

Mundu mailan nagusiki series Dallas (1986-1991) telesailan April Stevens Ewing eta Walker, Texas Ranger (1993-2001) telesailan Alex Cahill-Walker fiskala antzezteagatik ezaguna da.

## Zinema

Zineman hainbat film nabarmen antzeztu ditu, tartean Velvet (1984), Fraternity Vacation (1985), Crimewave (1985), Hellbound (1994), Past Tense (1994), Birdie & Bogey (2004), Walker, Texas Ranger: Trial by Fire (2005) eta Easy Rider: The Ride Back (2012).

## Filmografia
### Zinema

| Urtea | Filma | Pertsonaia | Oharra(k) |
| 1984 | Velvet | Ellen Stockwell | Telefilm |
| 1985 | Crimewave | Nancy | |
| 1985 | Fraternity Vacation | Ashley Taylor | |
| 1986 | News at Eleven | Christine Arnold | Telefilm |
| 1994 | Past Tense | Emily Talbert | Telefilm |
| 1994 | Walker Texas Ranger 3: Deadly Reunion | Alex Cahill | |
| 1994 | Hellbound | Leslie | |
| 2003 | Midnight Expression | Mary Drake | Film labur |
| 2004 | Birdie and Bogey | Shelia | |
| 2005 | Mystery Woman: Game Time | Jody Fiske | Telefilm |
| 2005 | Walker, Texas Ranger: Trial by Fire | Alex Cahill-Walker | Telefilm |
| 2006 | Killing Down | Rachel | |
| 2006 | Fragile | Sophie | Film labur |
| 2007 | Anna's Storm | Mayor Anna Davenport-Baxter | Telefilm |
| 2011 | The Gundown | Sarah Morgan | |
| 2012 | Dug Up | Mona Walker | |
| 2013 | A Country Christmas | Bonnie Branson | |
| 2013 | Easy Rider: The Ride Back | Shane Williams | |
| 2013 | Christmas Belle | Angie |
| 2014 | Jail Wagon | Martha | |
| 2019 | The Silent Natural | Rebecca Hoy |
| 2019 | A Mermaid for Christmas | Theodora | Telefilm |
| 2020 | Flip Turn | Grandma | |

### Telebista

| Urtea | Telesaila | Pertsonaia | Oharra(k) |
| 1984 | Cover Up | Rachel | Atal 1 |
| 1985–1986 | Our Family Honor | Rita Danzig | 13 atal |
| 1985 | Kane & Abel | Melanie LeRoy | |
| 1986–1991 | Dallas | April Stevens Ewing | 112 atal |
| 1991 | Matlock | Claire Mayfield | Atal 1 |
| 1992 | Renegade | Lisa Stone | Atal 1 |
| 1993–2001 | Walker, Texas Ranger | Alex Cahill | 196 atal |
| 1995 | Burke's Law | Jensen Farnsworth | Atal 1 |
| 1999 | Sons of Thunder | Alex Cahill | 2 atal |
| 2005 | Walker, Texas Ranger: Trial by Fire | Alex Cahill | Telefilm |
| 2014 | DeVanity | Claudia Muller | Atal 1 |

## Erreferentziak

* ↑ (Ingelesez) Newcomb, Roger. (2013-08-21). «DALLAS Star Sheree J. Wilson Joins DEVANITY» We Love Soaps.

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q272003
* Multimedia: Sheree J. Wilson / Q272003
# Raimunda Royo

Raimunda Royo Landajuela (Bilbo, Bizkaia, 1899ko uztailaren 9a - ?) emakume mendigoizale aitzindaria ian zen. Euskal Mendizaleen Federazioak 1914tik antolatzen duen Ehun mendien txapelketa burutzea lortu zuen lehenengo andrazkoa izan zen, 1930ean.
Bilboko Ledesma kalean jaio zen Tomas Royo Varas zaragozarra eta Raimunda Landajuela Manzanos, Menoioko arabarraren alaba hau. Aita industria-gizona zela dio bere jaiotza-agiriak eta Abandoko San Bizente parrokian izan zela bataiatua, jaio eta egunak beranduago.
Bilbo inguruan jaio zen euskal alpinismoa XX. mendeko hasieran. Orduan sortu ziren lehenengo klubak: Club Deportivo (Antxon Bandresek eraginaz) eta Bilboko Club Alpino (1924an). 1912tik aurrera antolatu ziren lehenengo igoera kolektiboak (Gorbeiara eta Pagasarrira, esaterako), eta orduan sortu zen Euskal Mendizale Federazioa ere (1924).
1924an Bilboko Club Alpinoa sortu zuten hamabi bazkide sortzaileetako bat izan zen Raimunda Royo. Garai haietan baziren beste hainbat emakume mendigoizale; Antonio Ferrer mendizaleak 1930ean Esperanza Alvarez, Agustina Saez eta Raimunda Royo bera aipatu zituen.

## Sariak

* 1930 Ehun mendien lehiaketa osatu zuen lehenengo emakumea, Euskal Herriko Mendizaleen Federazioaren egiaztagiria jaso zuena. 1914an abiatu zuten ehun tontorreko lista bat epe jakin batean igotzeko txapelketa hau.

## Erreferentziak

* ↑ «SIGA-AKIS .:. AHEB-BEHA» internet.aheb-beha.org (Noiz kontsultatua: 2022-03-13).
* ↑ Iametza. «Raimunda Royo» www.bestekaleak.eus (Noiz kontsultatua: 2021-01-09).
* 1 2 3 4 Ortega, Hektor. «Bilbaopedia - Raimunda Royo» www.bilbaopedia.info (Noiz kontsultatua: 2021-01-09).
* 1 2 Estornes, Blog De Cesar. (2014-07-16). «BLOG DE CESAR ESTORNES de HISTORIA Y DEPORTES: LAS PRIMERAS MONTAÑERAS DEL CLUB DEPORTIVO DE BILBAO» BLOG DE CESAR ESTORNES de HISTORIA Y DEPORTES (Noiz kontsultatua: 2021-01-09).
* ↑ (Gaztelaniaz) ITURRIZA, Antxon. (2005-06-17). «Pioneras del montañismo vasco» www.euskonews.com (Noiz kontsultatua: 2021-01-09).
* ↑ Ziranet. «Ehun mendietako mendizaleak» emf.eus (EMF Euskal Mendizale Federazioa - Federación Vasca de Montaña) (Noiz kontsultatua: 2021-01-09).

## Ikus, gainera

* Euskal Herriko alpinismoaren historia

## Kanpo estekak

* (Gaztelaniaz) (Ingelesez) Edurne Pasabanen webgunea
* Datuak: Q104758903
# Harvey Milk

Harvey Bernard Milk (1930eko maiatzaren 22a - 1978ko azaroaren 27a), estatubatuar politikari bat izan zen, AEBetako Kalifornia estatuan hauteskunde batzuetara publikoko gizonezko gay gisa aurkeztu zen lehen hautagaia, San Frantzisko hiriko barrutiko ikuskari gisa aurkeztu baitzen.
LGBT mugimenduaren aldeko kanpainia egiteaz gain kanabisa legeztatzearen aldeko ere egin zuen.
1978ko azaroaren 27an, San Frantziskoko udaletxean, Dan White politikari arerioak George Moscone San Frantzisko hiriko alkatea eta Milk tiroz erail zituen.

## Zinema

* Milk (2008), Sean Penn eta Josh Brolin aktoreek Harvey Milk eta Dan White antzeztu zuten.

## Kanpo estekak

* Datuak: Q17141
* Multimedia: Harvey Milk / Q17141
# R-14 Txusovaia

R-14 Txusovaia (errusieraz: Р-14 Чусовая), Sobietar Batasunak Gerra Hotzaren garaian garatutako helmen ertaino misil balistiko bat izan zen, arma nuklearrak garraiatzeko gai zena.
1962ko Kubako Krisialdian Sobietar Batasunak Kuban misil mota hauetako misilak eta PR-12 Dvina misil ezarri zituen.

## Kanpo estekak

* Datuak: Q953633
* Multimedia: R-14 / Q953633
# Mirex

Mirexa konposatu organikoa da, C$_{10}$Cl$_{12}$ formula duena, organokloratuen familiakoa. Solido kristalino zuria da. Uretan disolbaezina da, baina disolbagarri ohiko disolbatzaile organikoetan.
Poluitzaile organiko iraunkorra da eta Stockholmeko Hitzarmenak fabrikatzea eta erabiltzea debekatzen du.

## Sintesia

Mirexa hexakloroziklopentadienoa dimerizatuz aluminio kloruroaren presentzian sintetizatzen da.

## Erabilera

Mirexa intsektizida gisa usatu da Solenopsis generoko inurriak hiltzeko: Solenopsis saevissima richteri eta Solenopsis invicta zehazki.
Halaber, sua atzeratzeko agente gisa erabili da plastikoetan, kautxuetan, pinturetan, paperean eta tresna elektrikoetan.

## Toxikotasuna

Mirexa lipodisolbagarria da eta gantzetan metatzen da. Ingurumenean denbora luzez irauten du; 10 urteko erdibizitza du. Biometagarria da, hots, kate trofikoan gora beren kontzentrazioa handitu egiten da.
Landare-espezie batzuentzat, arrainentzar eta krustazeoentzat toxikoa da. Gizakiongan kartzinogenoa izan daitekeela uste da. Gizakia toxikatzeko bide nagusia elikagaiak dira, haragia, arrainak eta ehizakiak bereziki.

## Erreferentziak

* ↑ (Ingelesez) PubChem. «Mirex» pubchem.ncbi.nlm.nih.gov (Noiz kontsultatua: 2024-10-17).
* 1 2 Stockholm Convention on Persistent Organic Pollutants. .
* ↑ Sittig, M. (ed.). (1980). Pesticide Manufacturing and Toxic Materials Control Encyclopedia. Noyes Data Corporation, 533 or..
* ↑ (Ingelesez) Kaiser, Klaus L. E.. (1978-05). «Pesticide Report: The rise and fall of mirex» Environmental Science & Technology 12 (5): 520–528. doi:10.1021/es60141a005. ISSN 0013-936X. (Noiz kontsultatua: 2024-10-17).
* ↑ O'Neil, M.J. (ed.). (2001). The Merck Index - An Encyclopedia of Chemicals, Drugs, and Biologicals. Merck and Co., Inc.,, 1108 or..
* ↑ (Ingelesez) Faroon, Obaid; Kueberuwa, Steven; Smith, Lester; Derosa, Christopher. (1995-11). «Atsdr Evaluation of Health Effects of Chemicals: II. Mirex and Chlordecone: Health Effects, Toxicokinetics, Human Exposure, and Environmental Fate» Toxicology and Industrial Health 11 (6): 1–195. doi:10.1177/074823379501100601. ISSN 0748-2337. (Noiz kontsultatua: 2024-10-17).

## Kanpo estekak

* Datuak: Q419578
* Multimedia: Mirex / Q419578
# Arabiar Legioa

Arabiar Legioa (arabieraz: الفيلق العربي‎‎, al-Jaysh al-Arabi; ingelesez: Arab Legion) XX. mendearen hasieran, Britainiar protektoratua izan zen Transjordaniako emirerriko polizia eta armada erregular bat izan zen.
Jatorriz, 1920ko urriaren 22an Erresuma Batua Transjordaniaz kargu egitean eskualde hura zaintzeko helburuz sortu zen. Hasieran, Otomandar Inperioaren armada zerbitzatutako 1.000 arabiar soldaduz osatu zen. Goi karguak nahiz ofizialak, aldiz, britainiarrak ziren, Frederick Gerard Peake (1920-1939) eta John Bagot Glubb (1939-1956).
Jordaniako Haxemi Erresuma independizatu zenean ere 1956ko martxoaren 26a arte aktibo mantendu zen.

## Kanpo estekak

* Datuak: Q44202
* Multimedia: Arab Legion / Q44202
# Eskulan (sexua)

Eskulan (ingelesez: Handjob) sexu-ekintza bat da, sarketaren aldez aurreko jolas gisa edo sarketarik gabeko sexu gisa egiten dena. Pertsona batek bestearen zakila edo eskrotoa eskuz estimulatzea dakar, erekzio bat eragiteko sexu-plazeragatik, sexu-kitzikapenagatik eta, batzuetan, orgasmoa lortzeko.
Eskulana sexualki kitzikagarria izan daiteke bi parte-hartzaileentzat, eta ekintza erotikoa eta fisikoki intimoa izan daiteke. Pertsona batek estimulu eman diezaioke bikotekideari sexu-jarduera sarkorrean ez egiteko. Sexu-sarketarekin lotutako arriskuak saihesteaz gain (sexu-transmisiozko infekzioak edo haurdunaldia), pertsona batzuek sarketarik gabeko sexua praktikatzen dute birjintasuna zaintzeko.

## Terminologia

Pornografian handjob gisa ezagutzen den ekintza hau, berez, masturbazioa da, baina beste pertsona bati eginda. Masturbazioarentzat dauden ehunka eufemismo erabil daitezke, beraz, ekintza hau izendatzeko.

## Metodoa

Erdaindutako pertsonentzat, lubrifikazioa eskuarki erabiltzen da; erdaindu gabeko pertsonentzat, berriz, maluta egin daiteke prepuzioa aurrerantz eta atzerantz mugituz eta hatzak zakilean jarriz.
Gizartean hitza gazte hiztegian eta gay komunitateetan erabiltzen da gehien. Dena dela, ekintzan emakumeek ere parte har dezakete.
Masaje-aretoetan, masaje-emaileak, batzuetan, bai masajearen barruan bai zuzenean ondoren, esku-lana egin dezake bezeroarengan; hau "amaiera zoriontsua" eufemismoarekin ezagutzen da.

## Erreferentziak

* ↑ (Ingelesez) Strong, Bryan; DeVault, Christine; Cohen, Theodore F.. (2010-02-16). The Marriage and Family Experience: Intimate Relationships in a Changing Society. Cengage Learning ISBN 978-0-534-62425-5. (Noiz kontsultatua: 2020-12-12).
* ↑ (Ingelesez) Feifer, Jason. «I Booked a Massage at a High-End Resort and Got a Surprise Happy Ending» Maxim (Noiz kontsultatua: 2020-12-12).
* ↑ (Ingelesez) Moore, Lane. (2015-11-20). «What It's Really Like To Get a Happy Ending Massage» Cosmopolitan (Noiz kontsultatua: 2020-12-12).

## Ikus, gainera

* Zangolan

## Kanpo estekak

* Datuak: Q1480864
* Multimedia: Handjob / Q1480864
# Enara (argipena)

Enara zein Enarak hurrengo izenak izan daitezke:

## Biologia

* Enara Hirundinidae familiako hegazti paseriforme.
* Enara arrunt
* Enara ipurgorri
* Itsas enara
* Itsas enara beltz
* Itsas enara hegalzuri
* Itsas enara musuzuri

## Elkarteak

* Itsas Enara Ornitologia Elkartea

## Musika

* Enarak (zarzuela), Jose Maria Usandizagaren zarzuela.
* Enarak (musika taldea) 1960. hamarkadako euskal musika taldea.

## Literatura

* Enarak bezain fite (2005), Mikel Zubeldiaren liburua.
* Enarak itzuli dira (2019), Gari Berasaluzeren poesia liburua.

## Izena

* Enara (izena), emakumezkoen izena.
# At the Drive-In

At the Drive-In, AEBetako post-hardcore musika talde bat da. 1994an Texasko El Paso hirian sortu zen. Gaur egun kide hauek osatzen dute, Cedric Bixler-Zavala (abeslaria), Omar Rodríguez-López (gitarra eta ahotsa), Paul Hinojos (baxua), Tony Hajjar (bateria) eta Keeley Davis (gitarra eta ahotsa).

## Diskografia

* Acrobatic Tenement (1996)
* In/Casino/Out (1998)
* Relationship of Command (2000)
* in•ter a•li•a (2017)

## Kanpo estekak

* Webgune ofiziala (Ingelesez)
* Datuak: Q690904
* Multimedia: At the Drive-In / Q690904
# Kamuflaje

Kamuflajea animaliak edo objektuak ikusiak ez izateko tekniken multzoa da, bai ikusteko zailak egiten (kripsis) edo zerbait mozorrazten (mimesis). Adibide ezagunak, tigrearen marrak edo soldaduen uniformeak dira.
Hitza frantsesezko camouflage hitzetik dator, 1914an italierazko camuffare ('ezkutatu') aditzetik eratorria.

## Kanpo estekak

* Datuak: Q196113
* Multimedia: Camouflage / Q196113